Alice A. Bailey

Alice Ann Bailey (født 16. juni 1880 i Manchester, død 15. december 1949 i New York) var en engelsk-amerikansk forfatter, lærer og esoteriker. Ifølge astrologen Dane Rudhyar  blev hun født omkring kl. 7.32 engelsk tid. Hun blev født som Alice LaTrobe Bateman. I da kendes hun som Alice A. Bailey eller AAB. Hun flyttede til USA i 1907.

Alice A. Bailey skrev offcielt mellem 1919 og 1949 i alt 23 bøger og en ufærdig selvbiografi om esoterisme, teosofi, okkultisme, kristendom og andet inden for genren som i dag kaldes new age-litteratur. I alt 19 af bøgerne påstås at være blevet telepatisk formidlet af «tibetaneren», også omtalt som «D.K.», og senere bekendtgjort som mesteren «Djwahl Kuhl». Bøgerne er oversat til en række sprog, blandt andet dansk.

Alice Bailey stiftede organisationen Lucis Trust som har hovedkvarter i London, New York og Geneve. Lucis trust driver blandt andet Arcane School, World Goodwill og Triangler, som desuden som esoteriske organisationer er involveret i politik med De Forenede Nationer (FN). Hendes værker, som blev skrevet mellem 1919 og 1949, beskriver et vidtrækkende system baseret på esoteriske tankegange, og dækker emner som hvordan spiritualitet forholder sig til solsystemet, meditation, healing, esoterisk psykologi, nationernes skæbne, politik, uddannelse i fremtiden m.m. Hun skriver at det meste af bøgernes indhold blev til i et tæt telepatisk samarbejde med en person der i begyndelsen kun blev omtalt som – Tibetaneren, eller D.K. Denne D.K. blev så senere afsløret til at være en mester eller den teosofferne kaldte Djwhal Khul.

Hendes værker var influeret af teosofiens Madame Blavatsky's. Hun skrev om religiøse temaer herunder især om Kristendommen. Hendes lære er dog på grundlæggende områder fundamentalt forskellig fra Kristendommens.

Hun berørte omtrent aldrig Mellemøstlige forhold i sine værker. Hendes vision om en global "åndelig religion" er forskellig fra traditionelle religioner og inkluderer konceptet Vandmandens Tidsalder. Alice A. Bailey nævner som en af de allerførste begrebet New Age så tidligt som 1920. Værkernes indflydelse har været så stor, at Vatikanet i Rom har skrevet, at de anser Alice A. Bailey's lære og H. P. Blavatsky's for at være blandt de allermest vigtige årsager til etableringen af New Age bevægelsen.

Alice A. Bailey's lære

Sammenlignet med H. P. Blavatsky's

Afklaring af Bailey vs. Blavatsky mangles 
Teosofferne er delte i deres bedømmelse af Alice A. Bailey's skrifter. For eksempel så skrev den meget velansete teosof Geoffrey Hodson en meget favorabel gennemgang af en af hendes bøger, og sagde, "Endnu en gang har Alice Bailey fået okkulte studerende til at stå i gæld til hende." <ref>Hodson, Geoffrey, World Theosophy Magazine,' February 1931 – June 1931, The Theosophical Society, 1931</ref> Olav Hammer skriver, "Hendes første bog, Indvielse Menneskelig og Solar, blev i første omgang modtaget favorabelt af teosofferne. Hurtigt, blev hendes påståede evner som modtager af tidløs visdom fra Mestrene mødt med opposition."  Forfatteren Steven J. Sutcliffe påpeger at både Bailey's og Blavatsky's arbejder angiver et billede af Tibet som Mestrenes åndelige hjem og at Bailey påstod en klar line som efterfølger efter Blavatsky. Han beskriver Bailey som en 'post-Teosofisk' teoretikker, og siger at Bailey modtog instrukser fra "Blavatsky's tidligere personlige elever," og nævner at hendes tredje bog (En Afhandling om Kosmisk Ild) ikke kun reproducerer Blavatsky's apokryfiske Stanzas of Dzyan, men at den også er dedikeret til Blavatsky.

 Små forskelle mellem Alice A. Bailey og H. P. Blavatsky's lære 
Jon Klimo, skriver i Investigations on Receiving Information from Paranormal Sources, at "Som med Blavatsky/teosofisk materiale, og senere samtidig kanaliseret materiale fra andre kilder, der finder vi i Bailey's lære det samme okkulte kosmologiske hierarki: fysisk, æterisk, astralt, mentalt, kausalt, og højere beboede eksistensniveauer."  Olav Hammer, fremhæver i bogen, Claiming Knowledge: Strategies of Epistemology from Theosophy to the New Age, Alice A. Bailey's læres ensartetede forhold med teosofiens så vel som hvad han mener er visse forskelle imellem dem: "Bailey's lære er i stor udstrækning, en genfremsættelse og udvidelse af teosofien af Den Hemmelige Lære.... Hendes lære introducerede også skift i vægtlægninger så vel som nye elementer i læren." 

 Alice A. Bailey og Loven om Tiltrækning 
Et andet princip i teosofien er Loven om Tiltrækning blev omtalt i Blavatsky's esoteriske skrifter, William Quan Judge, og andre; og blev også diskuteret i Alice A. Bailey's værker, især i en af hendes bøger, hvor der er et helt kapitel om emnet. Udtrykket har også være fremlagt i en mere simplificeret form af samtidige New Age bevægelser og blev for nylig populariseret i filmen The Secret.

 Alice A. Bailey og Alice L. Cleather's sammenligninger 
Andre som Alice L. Cleather der var samtidig medlem af Esoterisk Sektion som Alice A. Bailey mener noget helt andet. Alice L. Cleather rejste i øvrigt i Tibet og var i lære hos visse lamaer nær Shigatse. Alice L. Cleather og vennen Basil Crump mente at Alice A. Bailey's lære var ikke noget der var i overensstemmelse med esoterisk tibetanske Buddhisme, sådan som Blavatsky havde fremlagt det. Basil Crump skrev sammen med Alice L. Cleather om Bailey's værk "A Treatise on Cosmic Fire", (det værk som Bailey påstår er en udvidelse af Blavatsky's lære): Ordet "Gud" bruges konstant, og der er lagt meget vægt på "Logos' Kærlighedsaspekt"; men referencerne der angives i forhold til Blavatsky's Den Hemmelige Lære, indeholder ikke et sådant udtryk. Dette trick findes gennemgående i bogen; for i næsten ethvert tilfælde, ses det ved opslag at den anvendte reference bruger en anden ordformulering eller har slet ingen sammenhæng med referencen. Således, på p. 66, [Engelsk Udgave] siges Fohat at være "Kærlighed-Visdom," og en fodnote refererer til Den Hemmelige Lære vol. 1, p. 100, 144, 155, (Besant Udgaven), men ved at slå udtrykket op så findes: p. 100 "Flammende Visdoms-Drage"; p. 144, "Fohat, i sin kapacitet som GUDDOMMELIG KÆRLIGHED (Eros) 1*, den elektriske affinitets og sympati Kraft"; p. 155, ingen omtalte af Fohat, Kærlighed, eller Visdom. Som det næste siger Bailey at Fohat er "gud" og refererer til Den Hemmelige Lære vol. 1, 167, men der finder vi i en fodnote at hun kalder "gud" for "absolut Væren-Hed, 'SAT'." Og hvis vi slår op på p. 376 (352 gammel udgave) så læser vi : "Når Teosofferne og Okkultisterne siger at Gud er ikke noget VÆSEN, fordi DET er ikke ingenting, Ingen-Ting, så er de mere ærbødige og respektfulde overfor Guddommen end de som kalder Gud en HAN, og således laver HAM om til en gigantisk HAN."

 Alice A. Bailey og manglende vægtlægning af kristusprincippet indeni mennesket 
Nicholas Weeks, der skrev for de Teosofiske tidsskrift Fohat i 1997, følte at Bailey's forsikring om "...hende lære er baseret på og er ikke på nogen grundlæggende måde i opposition til Teosofien som den blev levet og fremlagt af HPB og hendes Guruer" som falsk, og påstår at hendes bøger faktisk har "rod i Neoteosofien som den blev givet af den ledende teosof C. W. Leadbeater." Bailey godkendte Leadbeater's "fantasi" om Maitreya's genkomst, og han afviste Bailey's Store Invokation, en bøn der har som formål at "lokke Kristus og hans Mestre til at forlade deres ashramer [og] gå ind i større byer" og at lede Vandmandens Tidsalder. Dette er i modsætning til Blavatsky's lære siger han, da den vægtlægger tilliden til "Kristus princippet indeni ethvert menneske". Andre mener, at Alice A. Bailey's lære rummer denne lære.

 Alice A. Bailey og politik 
Man kan uden at tøve sige at Alice A. Bailey skrev meget og offentliggjorde sikkert mere materiale end H. P. Blavatsky, der var teosofiens store forfatter, og som var den Alice A. Bailey påstod hun byggede sin lære på. Alice A. Bailey skrev også meget om politik, hvilket H. P. Blavatsky ikke gjorde, da teosofien som grundregel ikke beskætigede sig med politik. Alice A. Bailey skabte jo organisationen World Goowill og Triangler, som er direkte involveret med politisk fredsskabende arbejde i FN. Alice A. Bailey skrev især om politik i værket "The Externalization of the Hierarchy" og f.eks. i "Discipleship in the New Age Vol. II".

Fra Discipleship in the New Age Vol. II:"Inden for FN er kimen og frø til en stor international og mediterende, reflekterende gruppe – en gruppe af tænknende og informerede mænd og kvinder i hvis hænder ligger menneskehedens skæbne. Den er stort set under kontrol af mange fjerde stråle disciple, hvis du blot kunne erkende det, og deres punkt af meditativ fokus er det intuitive eller buddhiske plan – det plan hvor al hierarkisk aktivitet i dag findes."H. P. Blavatsky omtaler at teosofien ikke beskæftiger sig direkte med politik, men at teosofien bekæmper korruption i regeringer.

 Yderligere har vi følgende bemærkninger fra medgrundlæggeren af teosofien H. S. Olcott 
"Den vedholdende indstilling hos vores Samfunds Grundlæggere omkring princippet om absolut neutralitet på dets vegne med hensyn til alle spørgsmål, der ligger udenfor Samfundets erklærede "formål," burde have undgået nødvendigheden af at sige, at der er en naturlig adskilthed mellem Teosofi og Politik."
...
"Jeg benytter denne lejlighed til at sige, at vores Regler, og tilsvarende traditionelle politik, forbyder enhver leder og ethver medlem af Samfundet, SOM SÅDAN, at blande sig i politiske spørgsmål på den mindste måde, og dermed kompromittere Samfundet ved at sige at det har, SOM SÅDAN, en opfattelse med hensyn til dette eller hint spørgsmål. Lederne af Afdelingerne, i alle lande, bør oplæse denne protest til deres medlemmer, og i ethvert tilfælde ved indmeldelse af en kandidat lade ham forstå- som et uundgåeligt faktum vores organisatoriske neutralitet. Så overbevist er jeg at vores Samfunds fremtid frem for alt afhænger af at vi holder os tæt til vores legitime område, og at lade Politik "fuldstændig i fred," så vil jeg bruge den fulde magt som er mig givet som Grundlæggende-Formand til at suspendere eller udvise ethvert medlem, eller endda disciplinere eller udvise enhver Afdeling som bringer det fremgangsrige arbejde i fare som nu foregår i foreskellige dele af verden, ved at være fornærmet over dette."

 Kritik 
Der har været rejst kontroversielle opfattelser og påstande omkring nogle af Bailey's udtalelser som at de var et udtryk for nationalisme, amerikansk isolationisme, anti-mellemøstlig tænkning, sovjetisk totalitaritet, Fascisme, Nazisme, raceideologi. Yonassan Gershom og andre har beskrevet hendes værker som racistiske og antisemitiske. Hendes værker er også blevet kritiseret af forskellige kristne grupper som kætterske. Her i Danmark kan den Kristne teolog Johannes Aagaard nævnes. Alice A. Bailey's værker kritiseres også af nogle teosoffer, der siger at hun har lånt af teosofiens lære, men samtidig har hun inkluderet perspektiver og en lære der ikke er i overensstemmelse med H. P. Blavatsky's lære.

 Skrifter 
Her er Alice A. Bailey's værker med de originale titler. De er alle i dag oversat til dansk og kan købes i boghandlen.

 Initiation, Human and Solar — 1922
 Letters on Occult Meditation — 1922
 A Treatise on Cosmic Fire — 1925
 Light of the Soul: The Yoga Sutras of Patanjali — 1927
 A Treatise on White Magic — 1934
 Discipleship in the New Age — Volume I – 1944
 Discipleship in the New Age — Volume II – 1955
 Problems of Humanity — 1947
 The Reappearance of the Christ — 1948
 The Destiny of the Nations — 1949
 Glamor – A World Problem — 1950
 Telepathy and the Etheric Vehicle — 1950
 Education in the New Age — 1954
 The Externalization of the Hierarchy — 1957

 A Treatise on the Seven Rays:
 Volume 1: Esoteric Psychology I — 1936
 Volume 2: Esoteric Psychology II — 1942
 Volume 3: Esoteric Astrology — 1951
 Volume 4: Esoteric Healing — 1953
 Volume 5: The Rays and the Initiations — 1960

 The Consciousness of the Atom — 1922
 The Soul and its Mechanism — 1930
 From Intellect to Intuition — 1932
 From Bethlehem to Calvary — 1937
 The Unfinished Autobiography — 1951
 The Labours of Hercules: An Astrological Interpretation'' — 1982

Andre eksterne kilder og henvisninger 
De fleste af de følgende referencer er på engelsk, da der ikke findes meget skrevet om H. P. Blavatsky på dansk i bogform eller på Internettet.

Eksterne henvisninger 
Engelske links
 Lucis Trust – engelsk hjemmeside 
 Alice Bailey lectures  – engelsk hjemmeside 
 Robert Muller – amerikansk hjemmeside 
 Lucis Trust – The Spiritual Foundation of the United Nations – engelsk hjemmeside 
 Alice A. Bailey bøgerne online  – engelsk hjemmeside 

Danske links
 Alice Bailey – Biografi  – dansk hjemmeside 
 Er Alice A. Bailey bøgerne farlige? – dansk hjemmeside 
 Teosofien og den alternative religiøsitet  – dansk hjemmeside 
 24 Alice A. Bailey bøger på engelsk på CD-ROM  – dansk hjemmeside 

Kritik
 A comparison between H.P.Blavatsky & Alice Baily. The Pseudo-Occultism of Alice Baily af Alice Leighton Cleather og Basil Crump – 1929. 
 Е.И. Рерих. Критика А. Бейли. 

Okkulte forfattere fra England
Personer fra Manchester